《湘中馆》
宋代·胡宏

馆瞰潇湘画不成，波澜入海是通津。
风吹枕席清无梦，烟覆江城晓变春。
柳色几回轻别首，梅花偏见远征人。
谁能不逐红尘去，到处分明认得身。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。